**Ministru kabineta noteikumu projekta**

 **„Farmaceitu profesionālās kvalifikācijas sertifikācijas komisijas pakalpojumu cenrādis” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta mērķis ir noteikt farmaceitu profesionālās kvalifikācijas sertifikācijas komisijas pakalpojumu, kurus farmaceitu profesionālās kvalifikācijas sertifikācijas komisija sniedz pildot valsts pārvaldes uzdevumu – sertificējot farmaceitus, cenrādi (turpmāk – cenrādis).Projekta stāšanās spēkā paredzēta 2020.gada 01.jūlijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir izstrādāts saskaņā ar Valsts pārvaldes iekārtas likuma 43.1 panta otro daļu, kurā noteikts, ka Latvijas Republikas valsts pārvaldes uzdevuma ietvaros privātpersonu sniegto pakalpojumu maksas apmēru vai tā noteikšanas un apstiprināšanas kārtība, kā arī atbrīvojumus nosaka Ministru kabinets. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Farmaceitu biedrība (turpmāk - LFB) ir farmaceitus un farmaceita asistentus apvienojoša nevalstiska sabiedriskā organizācija, kas darbojas saskaņā ar Statūtiem (skat. www.farmaceitubiedriba.lv). Atbilstoši Ministru kabineta 2010.gada 23.marta noteikumiem Nr. 290 “Farmaceitu profesionālās kvalifikācijas sertifikātu izsniegšanas, pārreģistrēšanas un anulēšanas kārtība” (turpmāk – Noteikumi Nr.290) LFB pilda sertificēšanas institūcijas uzdevumus un ir izveidojusi Farmaceitu profesionālās kvalifikācijas sertifikācijas komisiju (turpmāk - Sertifikācijas komisija) (Noteikumu Nr.290 4. punkts), kas veic farmaceitu sertificēšanu vai atkārtotu sertificēšanu, kā arī nepieciešamības gadījumā pārreģistrē vai anulē piešķirtos sertifikātus. Pildot valsts pārvaldes uzdevumu, LFB ar maksas pakalpojumu sniegšanu saistītos izdevumus sedz no pašu līdzekļiem, no valsts budžeta programmām/apakšprogrammām finanšu līdzekļi valsts pārvaldes uzdevuma nodrošināšanai LFB nav tikuši piešķirti. Atbilstoši Noteikumiem Nr.290 Sertifikācijas komisija ir akreditēta nacionālajā akreditācijas institūcijā Latvijas Nacionālais akreditācijas birojs. Sertifikācijas komisija darbojas saskaņā ar LFB Farmaceitu profesionālās kvalifikācijas sertifikācijas komisijas nolikumu, kuru apstiprinājusi LFB Farmaceitu profesionālās kvalifikācijas Sertifikācijas padome (turpmāk - Padome), un Kvalitātes Rokasgrāmatu. Padomi, atbilstoši Latvijas standartam LVS EN ISO/IEC 17024:2012 “Atbilstības novērtēšana. Vispārīgās prasības personu sertificēšanas institūcijām”, izveido LFB valde, un tā veic farmaceitu sertifikācijas un atkārtotās sertifikācijas pārraudzību. Farmaceita profesionālās kvalifikācijas sertifikāta un atkārtota sertifikāta iegūšana ir farmaceita brīva izvēle. Sertifikāts obligāti nepieciešams, ja farmaceits ir aptiekas vadītājs. Pārējie farmaceiti sertifikātu iegūst un uztur atbilstoši saviem profesionālās izaugsmes plāniem. 2014.gada 21.janvārī ar Ministru Kabineta noteikumiem Nr.35 “Grozījumi Ministru kabineta 2010.gada 23.marta noteikumos Nr.290 "Farmaceitu profesionālās kvalifikācijas sertifikātu izsniegšanas. pārreģistrēšanas un anulēšanas kārtība”” tika veikti grozījumi saistībā ar sertifikāta derīguma termiņu, pārejot no 3 gadu uz 5 gadu periodu. 2019. gadā noslēdzās pirmais piecu gadu periods. Sertificēto farmaceitu skaits uz 2019.gada 5.augustu ir 1152 farmaceiti, no tiem pirmo reizi sertifikātu saņēmuši ir 167 farmaceiti. Piecu gadu periodā, rēķinot vidēji gadā piešķirto sertifikātu skaitu (2014.g.- 2018.g.) sertifikācijā un atkārtotā sertifikācijā, gadā tiek piešķirti 242 farmaceitu profesionālās kvalifikācijas sertifikāti (pakalpojuma vienību skaits 1 gada laikā).Cenrāža izcenojuma aprēķins veikts atbilstoši Ministru kabineta 2011.gada 3.maija noteikumu Nr.333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” prasībām un pamatojoties uz LFB 2018.gada finanšu pārskata datiem.Pievienotās vērtības nodokļa likuma 3.panta astotajā daļā noteikts, ka publiskas personas, kā arī privātpersonas, kuras saskaņā ar [Valsts pārvaldes iekārtas likumu](https://likumi.lv/ta/id/63545-valsts-parvaldes-iekartas-likums) pilda tām deleģētus vai ar pilnvarojumu nodotus valsts pārvaldes uzdevumus, neuzskata par nodokļa maksātājiem attiecībā uz darbībām vai darījumiem, kuros tās iesaistās valsts pārvaldes funkciju vai uzdevumu pildīšanā. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija un Latvijas Farmaceitu biedrība. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sertificētie farmaceiti, kuri vēlas vadīt aptiekas, kā arī tie sertificētie farmaceiti, kas vēlas uzturēt savu profesionālās izaugsmes plānu (skaits uz 2019.gada 5.augustu ir 1152 farmaceiti, no tiem pirmo reizi sertifikātu saņēmuši ir 167 farmaceiti).  |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā to, ka sniegtie pakalpojumi tiks sniegti pēc personas pieprasījuma, administratīvais slogs netiks palielināts. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi |  |  |  |  |  |  |  |
| 2.1. valsts pamatbudžets |  |  |  |  |  |  |  |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme |   |   |   |   |   |   |   |
| 3.1. valsts pamatbudžets |   |   |   |   |   |   |   |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |   |   |
| 5. Precizēta finansiālā ietekme | X |  | X |  | X |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Noteikumu projekts neparedz ietekmi uz valsts budžetu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība par noteikumu projekta izstrādi ir informēta, jo tas 2020.gada 6.aprīlī tika ievietots Veselības ministrijas tīmekļa vietnē sadaļā “Sabiedrības līdzdalība” informāciju par noteikumu projekta izstrādi. |
| 2. | Sabiedrības līdzdalība projekta izstrādē | Projekta saskaņošanas laikā, projekts tika izvietots Veselības ministrijas un Latvijas Farmaceitu biedrības mājaslapā sabiedrības informēšanai un nepieciešamības gadījumā sabiedrības pārstāvjiem bija iespēja izteikt savu viedokli. |
| 3. | Sabiedrības līdzdalības rezultāti | Pēc noteikumu projekta 2020.gada 6.aprīļa ievietošanas Veselības ministrijas tīmekļvietnē nav saņemti priekšlikumi un iebildumi par iesniegto projekta redakciju. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Latvijas Farmaceitu biedrība |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide un esošo institūciju likvidācija nav nepieciešama.  |
| 3. | Cita informācija | Nav.  |

Veselības ministre I. Viņķele

Zandberga, 67876041

lasma.zandberga@vm.gov.lv